สวัสดีค่ะ พอดีว่าจะสอบถามว่า พอดีแฟนหนูค่ะไปทำงาน1อาทิตย์ เลยไม่ได้มีเพศสัมพันธ์กันพอแฟนกลับมาถึงมี แล้วก็เป็นประจำเดือนค่ะ เป็น12ธันวามาจนถึง18ธันวา แล้วก็ยังไม่หยุดค่ะมาเยอะช่วงแรกๆตอนนี้จะมาน้อยๆแต่จะมีเมือกบนมาด้วยปวดท้องด้วยจะเป็นไรไม่ค่ะ
สวัสดีค่ะ การมีประจำเดือนมานานเกิน 7 วัน และมีปริมาณมากผิดปกติ อาจเกิดจาก1. เกิดการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องร่วมด้วย2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ แต่มักมีอาการขาดประจำเดือน หรือนานๆ ประจำเดือนจะมาสักครั้ง แต่เวลามา จะมีปริมาณมาก4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆอย่างไรก็ตาม หากเพิ่งมานานเกิน 7 วันเป็นครั้งแรก และปริมาณเลือดค่อยๆ ลดลงแล้ว และไม่มีอาการปวดท้องน้อย อาจสังเกตอาการไปก่อนก็ได้ โดยหากเลือดออกนานเกิน 10 วัน หรือปริมาณเลือดไม่มีแนวโน้มลดลง ก็ควรลองตรวจหาการตั้งครรภ์ดูด้วย และควรไปพบแพทย์เฉพาะทางสูติ-นรีแพทย์ เพื่อหาสาเหตุค่ะ แต่หากเลือดหมดไปแล้วภายในไม่เกิน 10 วัน ไม่มีปวดท้องน้อย ไม่มีเลือดออกกะปริดกะปรอยมาอีก ก็ให้สังเกตประจำเดือนในรอบถัดไปก่อน ว่าจะผิดปกติหรือไม่ หากยังคงผิดปกติ ก็ควรไปพบแพทย์ค่ะ